TV7 JERUUSALEMMA UUDISED
Meie tänased teemad -
Iisrael võeti CERN'i täisliikmeks
Iisraeli ja Palestiina alasid tabas haruldaselt võimas talvetorm
Iisrael lubab ehitusmaterjalide vedu Gazasse
Vaeste Iisraeli perede olukord tekitab muret
TV7 Jeruusalemma Uudistest - Shalom!
The Jerusalem Post kirjutab CERNi, Euroopa Tuumauuringute Keskuse
20-liikmelise nõukogu üksmeelsest otsusest
Iisrael oma täisliikmeks võtta.
CERN on maailma suurim tuumauuringute keskus,
aastaeelarvega miljard eurot.
Liikmekssaamisele eelnes nõudlik vähemalt 2-aastane koostööperiood.
Iisrael on esimene ja ainus Euroopa-väline maa,
kelle CERN täisliikmeks on võtnud.
Väärikas liikmestaatus võimaldab lisaks Iisraeli teadlaste osalemisele
osakeste kiirendite arendamisel ka Iisraeli tööstuse osaluse pakkumistel
kiirendite osade ehitamiseks,
ning Iisraeli esindatust ühenduse juhtkonnas
ning tudengite stipendiumeid.
Arutz Sheva kirjutas jõulueelsest ajaloolisest lumetormist Iisraelis,
mis põhjustas kahe inimese surma, tekitas põllumajandusele suurt kahju
purustas mitmeid kasvuhooneid, hävitas salatipõlde
ja sadade tuhandete dollarite ulatuses jõulukuuski.
Samal ajal kui lumi ründas Jeruusalemma,
Juudat, Samaariat ja Põhja-Iisraeli,
kannatas Tel Aviv ja Lääne-Iisrael karmide vihmasadude käes.
Kaks matkal olnud meest uppusid ületulvanud jões.
Esialgsetel hinnangutel
ulatuvad tormikahjud kümnetesse miljonitesse eurodesse.
Israel Hayomi sõnul avas Iisrael Gaza piiripunkti
hädaabi saatmiseks tulvavee ja külma käes kannatavaile gazalastele.
Piiripunkt avati ÜRO palvel.
Iisrael saatis tulvavetes uppuvasse Gazasse
soojendamiseks gaasi ja veepumpasid.
Abi koordineerinud Iisraeli ametniku sõnul
teeb Iisrael kõik vältimatu,
muuhulgas toimetab elektrit Gaza elektrijaamadele,
et aidata Gaza sektori Juuda ja Samaaria elanikke.
Torm tekitas Läänekaldal ja Gaza sektoris suurt kahju.
Palestiina omavalitsuse päästeüksused ja iisraellased
kasutasid tormi ajal rajatud ühist komandokeskust,
kui Läänekaldal tuli tulvaveevangis majadest päästa ca 300 peret
ja Gaza sektoris vähemalt 4000 peret.
Hamasi peaminister Haniyeh süüdistas Gaza kahjudes Iisraeli.
Tema sõnul johtusid tulvad sellest,
et Knesset piirab ehitusmaterjalide vedu Gazasse.
Iisraeli rahvuslike uudiste Arutz Sheva teatel
johtus vähemalt ühe pumbajaama tulvamine ja veel 3 jaama üleajamine
Hamasi otsusest sulgeda pigem kohalik jõujaam,
kui maksta Fatah'le kütuse eest makse.
Ynet Newsi sõnul teatas ÜRO kuu alguses,
et Iisrael lubab taas Gazasse ehitusmaterjale vedada.
Kaks kuud kehtinud veokeeld
oli seotud rannikult Iisraeli ulatuva militantide salatunneli avastamisega.
2010. a leevendas Iisrael piiranguid ja lubas vedada ehitusmaterjale
rahvusvahelise järelvalvega projektidele.
Tänavu oktoobris Iisrael seda enam ei lubanud,
kui piirilt leiti betooniga vooderdatud tunnel.
Iisraeli sõnul kasutavad militandid tunneleid
iisraellaste ründamiseks ja röövimiseks,
mida Palestiina relvastatud rühmitused hiljem kinnitasid.
ÜRO Lähis-Ida saadiku Robert Serry sõnul
tahetakse Gazasse toodud materjale kasutada ÜRO koolide, elamute
ja kanalisatsioonisüsteemide ehituseks.
Iisraeli kaitseminister oli arutanud ÜRO ametnikega muret,
et ehitusmaterjalid satuvad Hamasi kätte.
ÜRO oli palunud Iisraelil piirangud kaotada,
kuna materjalide defitsiidi tõttu on Gaza keskne ehitustööstus kriisis
ja 10% tööjõust ilma tööta.
Iisraeli ekspordipiirangud Gazale ja Egiptuse blokaad
on piirkonna majanduse tugevalt proovile pannud.
Egiptus karmistas oma ekspordipiiranguid Gazale
pärast juulikuist sõjaväelist võimupööret,
kus võimult tõugati islamistlik president,
kes oli Hamasi liitlane.
Pärast võimupööret hävitas Egiptuse armee salatunnelivõrgu,
mis oli vajalik Gaza majanduse ellujäämiseks.
Ynet Newsi teatel näitab Lateti Nõukogu igaaastane raport,
et vaeste Iisraeli perede olukord pole viimaseil aastail paranenud.
Üle poolte peredest peavad valima toidu ja teiste põhivajaduste vahel.
Iisraeli Humanitaaralternatiivide raporti andmeil
ütlevad pooled sotsiaalabist elatuvad lapsevanemad,
et vahel pole nende lastel mitu päeva süüa.
Mõnede perede alla 18-aastased lapsed
on sunnitud varastama või sööma prügikastist.
Ligi kolmandik neist lastest langesid koolist välja
ja neljandik sunniti pere toetamiseks tööd otsima.
Vanurite olukord on veel halvem.
Pea kõigi vanurite sõnul pensionist normaalselt ära ei ela,
ja 80 protsendil vanureist pole raha arstiabiteenusteks,
et tervise eest hoolitseda.
Ligi 70% kõigist küsitletuist
nimetavad oma olukorra halvenemise peapõhjuseks majanduskärpeid.
Üle 10% vastanuist nimetasid peapõhjuseks käibemaksutõusu,
kolmanda põhjusena mainiti lastetoetuste kärpeid.
Need olid meie tänased uudised. Head Uut Aastat!
Shalom ja kohtumiseni!
Tõlge: Monika Jaaguri